Diari Oficial de la Generalitat Valenciana


Sumari del DOGV 5593, del 06-09-2007 (2007/10820)

Informació pública de l'alternativa tècnica per a la gestió indirecta del Programa d'Actuació Integrada del Sector Número 7 del Pla General d'Ordenació Urbana de Sant Joan de Moró (Castelló).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10232


Data del document
:   06-08-2007

Organisme emissor
:   Iniciativas Residenciales Siglo XXI, SL

Tipus de document
:   Informació Pública

Descriptors 

:   * Sant Joan de Moró
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada del Sector Número 7 del Pla General d'Ordenació Urbana de Sant Joan de Moró (Castelló). [2007/10964]  
L'Ajuntament de Sant Joan de Moró, per acord del Ple, adoptat en sessió de 29 de març de 2007, va acordar la resolució del recurs de reposició contra les bases particulars per a la programació del sector número 7 del Pla General d'Ordenació Urbana, publicades en el Butlletí Oficial de la Província de Castelló de 31 d'octubre de 2006, i de conformitat amb el mencionat acord, ha convocat un concurs que es regix per les bases particulars aprovades definitivament en la dita sessió, publicades en el Butlletí Oficial de la Província de Castelló de 19 de maig de 2007, per a l'aprovació i l'adjudicació de la gestió indirecta del Programa d'Actuació Integrada del Sector Número 7 del Pla General d'Ordenació Urbana d'aquesta població. Este anunci es va publicar en el Diari Oficial de la Unió Europea de 9 de juny de 2007, i en el Diari Oficial de la Comunitat Valenciana número 5566, de 30 de juliol de 2007.  
La mercantil Iniciativas Residenciales Siglo XXI, SL, interessada a participar en l'expressat concurs, per a complir el que disposa l'article 134.1 de la Llei 16/2005, de 30 de desembre, de la Generalitat valenciana, Urbanística Valenciana, sotmet a informació pública els documents indicats en l'article 126.a i f) de l'esmentada llei, de l'alternativa tècnica de la seua proposició, i que a continuació es detallen:  
- Pla parcial, acompanyat d'estudi d'integració paisatgística i d'estudi acústic.  
- Projecte d'urbanització.  
La informació pública d'aquests documents s'efectua per mitjà de la seua protocol·lització en la notaria d'Esperanza Quiles Pomares, amb domicili al carrer de Sant Tomàs, número 78-4, de Benicàssim, per mitjà d'acta degudament autoritzada. Una còpia també es trobarà a l'Ajuntament de Sant Joan de Moró.  
D'acord amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (aprovat pel Decret 67/2006, de 12 de maig, del Consell), en el termini d'un mes, comptador des del dia 7 de setembre de 2007, aquest inclòs, qualsevol persona podrà consultar la documentació en l'Ajuntament i a la notaria esmentada, de dilluns a divendres, en els seus respectius horaris d'obertura al públic, i s'hi podran formular al·legacions en relació, que es presentaran a l'Ajuntament o a la mateixa notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos documents. Per a sol·licitar entrevista cal cridar al telèfon 631 314 969, referència Departament d'Urbanisme.  
Es preveu un termini per a l'aprovació del programa de dos mesos comptadors des de l'obertura de les proposicions juridicoeconòmiques, si bé això no està definit en les bases particulars, per la qual cosa es tracta d'una aproximació basada en la legislació urbanística vigent. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjuí de tot això i a l'efecte del compliment de la competitivitat i lliure concurrència a què es referix l'article 168.1.a de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es reflectisquen les condicions per a posar a la seua disposició les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Castelló, 6 d'agost de 2007.- L'administrador únic d'Iniciativas Residenciales Siglo XXI, SL: Enrique Alcácer Roda.